OpenLLM-France/wikimedia huggingface dataset:
# Kart cròs

Un kart cròs és un monoplaça de curses construït a partir d'un xassís tubular de petita grandària i un motor generalment de motocicleta d'alta cilindrada. Posseeix una alta relació pes/potència i tracció posterior. Són utilitzats majoritàriament en circuits de terra en competicions d'autocross i de ral·li. A Espanya es poden veure al Campionat d'Espanya de Autocross, a la Copa d'Espanya de Rallycross i en altres categories com el Campionat de Galícia de Rallymix.
Algunes de les marques que fabriquen aquests vehicles són Yacar Cross, Semog, Kincar, Silver-Car o Speed Car.

## Referències

* ↑ «¿QUE ES UN CARCROSS / KARTCROSS?». www.maralbacircuit.com. [Consulta: 24 maig 2023].
* ↑ «REGLAMENTO TÉCNICO VEHÍCULOS CAR CROSS». /www.rfeda.es, 2023. [Consulta: 25 maig 2023].
* ↑ «Los Yacarcross copan las primeras posiciones en el Rallymix Cuntis Vila Termal con victoria para Abel Jurado». automovilismocanario.com, 25-09-2022. [Consulta: 25 maig 2023].
* ↑ «Car cross». yacarcross.es. Arxivat de l'original el 2023-12-08. [Consulta: 24 maig 2023].
* ↑ «BIENVENIDO A KINCAR COMPETICIÓN». [Consulta: 24 maig 2023].
* ↑ «Silver Car ST2». silver-car.com. [Consulta: 25 maig 2023].
* ↑ «Empresa». www.speed-car.com. [Consulta: 24 maig 2023].
# Tomáš Jirsák

Tomáš Jirsák (nascut el 29 de juny de 1984 a Vysoké Mýto) és un futbolista txec que actualment juga de centrecampista ofensiu o distribuïdor pel Wisła Kraków.

## Enllaços externs

* Perfil del jugador al lloc oficial Arxivat 2012-09-11 a Wayback Machine. (polonès)
* Compilació de vídeo al Youtube
# Notomys mitchellii

Notomys mitchellii és una espècie de mamífer rosegador de la família dels múrids. És endèmic d'Austràlia. Es tracta d'un animal nocturn. El seu hàbitat natural són els matollars. És una espècie en risc mínim, és a dir, no sembla que hi hagi cap amenaça significativa per a la seva supervivència. Aquest tàxon fou anomenat en honor del militar i explorador escocès Sir Thomas Livingstone Mitchell.

## Referències

* ↑ Burbidge, A. A. Notomys mitchellii. UICN 2016. Llista Vermella d'espècies amenaçades de la UICN, edició 2016, consultada el 27 febrer 2018.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 279. ISBN 978-0801893049.
# Puig de Sant Baldiri

* Aquest article tracta sobre Puig de Sant Baldiri de Santa Cristina d'Aro. Vegeu-ne altres significats a «Puig de Sant Baldiri (Vilademuls)».
El Puig de Sant Baldiri és una muntanya de 401,5 metres que es troba en ple Massís de l'Ardenya al municipi de Santa Cristina d'Aro, a la comarca catalana del Baix Empordà. A prop del cim hi trobem el Santuari de Sant Baldiri, S del terme, dins la parròquia de Solius.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Dipturus leptocauda

Dipturus leptocauda és una espècie de peix de la família dels raids i de l'ordre dels raïformes.

## Morfologia

* Els mascles poden assolir 67 cm de longitud total.

## Reproducció

És ovípar i els ous tenen com unes banyes a la closca.

## Hàbitat

És un peix marí i d'aigües profundes (20°S-40°S, 60°W-40°W) que viu entre 400-521 m de fondària.

## Distribució geogràfica

Es troba a l'oceà Atlàntic sud-occidental: el Brasil (des de São Paulo fins a Rio Grande do Sul) i l'Uruguai.

## Observacions

És inofensiu per als humans.

## Referències

* ↑ Rafinesque C. S., 1810. Caratteri di alcuni nuovi generi e nuove specie di animali e piante della sicilia, con varie osservazioni sopra i medisimi. (Part 1 involves fishes, pp. (i-iv) 3-69 (70 blank), Part 2 with slightly different title, pp. ia-iva + 71-105 (106 blank)). Caratteri.
* ↑ BioLib (anglès)
* 1 2 3 4 FishBase (anglès)
* ↑ Bernardes, R.Á., J.L. de Figueiredo, A.R. Rodrigues, L.G. Fischer, C.M. Vooren, M. Haimovici i C.L.D.B. Rossi-Wongtschowski, 2005. Peixes de Zona Econômica Exclusiva da Região Sudeste-Sul do Brasil: Levantamento com armadilhas, pargueiras e rede de arrasto de fundo. São Paulo: Editora da Universidade de São Paulo. 295 p.
* ↑ Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315.
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* ↑ Menni, R.C. i L.O. Lucifora, 2007. Condrictios de la Argentina y Uruguay. ProBiota, FCNyM, UNLP, Serie Técnica-Didáctica, La Plata, Argentina, 11: 1-15.
* ↑ Díaz de Astarloa, J.M., E Mabragaña, R. Hanner i D.E. Figueroa, 2008. Morphological and molecular evidence for a new species of longnose skate (Rajiformes: Rajidae: Dipturus) from Argentinean waters based on DNA barcoding Zootaxa 1921:35-46.
* ↑ Nion, H., C. Rios i P. Meneses, 2002. Peces del Uruguay: Lista sistemática y nombres comunes. Montevideo, Uruguai, DINARA, Infopesca.

## Bibliografia

* Compagno, L.J.V., 1999. Checklist of living elasmobranchs. p. 471-498. A W.C. Hamlett (ed.) Sharks, skates, and rays: the biology of elasmobranch fishes. Johns Hopkins University Press, Maryland, Estats Units.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* McEachran, J.D. i K.A. Dunn, 1998. Phylogenetic analysis of skates, a morphologically conservative clade of elasmobranchs (Chondrichthyes: Rajidae). Copeia (2):271-290.

## Enllaços externs

* uBio (anglès)
# Terratrèmol del Perú de 1868

El terratrèmol del Perú de 1868 fou un sisme que es va produir a la regió d'Arica, aleshores pertanyent al Perú tot i que en l'actualitat és part de Xile. Amb una magnitud entre 8,5 i 9 en l'Escala de Richter, va ser un dels terratrèmols més destructors de l'època, amb diversos tsunamis associats que van incrementar els danys.

## El sisme

El terratrèmol es va originar el 13 d'agost a una zona de gran activitat tectònica, el límit entre la placa de Nazca i la placa sud-americana, quan la primera d'aquestes dues plaques va desplaçar-se cap a la segona, subduint-se sota el terreny continental. L'encavalcament que es va produir a la frontera va ser la causa del sisme, un fenomen que es repetiria en altres ocasions al mateix punt.
Malgrat la manca de dades en temps reals, s'ha pogut estimar que la magnitud del tremolor superava els 8,5 punts de l'escala de Richter i va durar entre cinc i deu minuts segons les fonts contemporànies. Les rèpliques, que van allargar-se fins al dia 25 d'agost, rondaren les 400, algunes de forta intensitat.
Com que el sisme s'originà al mar, de seguida van iniciar-se els tsunamis. La primera gran onada arribà a la costa 52 minuts després de l'inici del terratrèmol. La més alta assolí els 16 metres d'alçada.

## Conseqüències

El sisme provocà enormes danys i la destrucció gairebé absoluta de la zona d'Arica i regions properes, amb més de 25.000 morts directes, ja sigui pel desplomament d'estructures i canvis en el sòl com per la força de l'aigua dels tsnunamis que colpejaren la costa. Un d'ells va impulsar vaixells fins a 800 m cap a l'interior. Altres tsunamis es van deixar sentir fins al Japó, Nova Zelanda (on els llogarrets de la península de Banks van ser totalment arrasats), Hawaii i Austràlia, així com a diverses illes de l'Oceà Pacífic. La tremolor fou forta al Perú, Xile i arribà fins a Bolívia.
La ciutat d'Arequipa, una de les més poblades, patí nombrosos desperfectes en cases i monuments. La situació de pànic que es desencadenà després del desastre va afavorir saquejos i la destrucció de més estructures. La ruïna de les collites afectà el preu dels aliments durant tota la temporada. La població d'Arica, la més afectada, perdé el 85% dels seus edificis i al seu port els vaixells patiren envestides del mar que els feren naufragar massivament. La població quedà sense aigua i aliments i aïllada de la resta del país, per tant fins a tres setmanes després no pogueren arribar els primers combois d'ajuda i reconstrucció. Una altra ciutat fortament danyada fou Iquique, on el port pràcticament va desaparèixer. Diverses viles, com Sama o Locumba, van ser esborrades del mapa per la manca d'estructures sòlides que aguantessin el terratrèmol. A la ciutat de Tacna, en canvi, no es van produir moltes víctimes perquè els avisos del que estava passant a altres indrets permeteren que la població fugís en massa cap a llocs més segurs fins que es va aturar el sisme.

## Referències

* ↑ Rabinovich, A.B.; Kulikov E.A. & Thomson R.E. (2001). "Tsunami risk estimation for the coasts of Peru and northern Chile". ITS 2001 Proceedings, sessió 1.
# Kink.com

Kink.com és una empresa de films pornogràfics, amb seu a San Francisco i iniciada el 1997. És dedicada a les pràctiques BDSM i al fetitxisme.

## Història

L'empresa va ser iniciada pel britànic Peter Acworth el 1997, mentre era estudiant d'economia a la Universitat de Colúmbia. Després d'haver llegit una història en un tabloide britànic, sobre un bomber que va guanyar £250.000 en molt poc temps, després d'iniciar un lloc web de pornografia, Peter Acworth va decidir iniciar el seu propi negoci. Després d'haver-se descrit a si mateix com un home interessat, durant molt temps, en el bondage, Peter Acworth va orientar el seu lloc web cap al porno BDSM.
El lloc web va acabar sent batejat com "Hogtied.com" i, inicialment, tenia contingut llicenciat d'altres productors primaris. El lloc web va tenir èxit, i guanyava diversos milers de dòlars per dia, després del qual Acworth va decidir abandonar els seus estudis per dedicar-se completament al lloc.
Entre 2006 i 2018 l'empresa va ser el propietari de San Francisco Armory, un edifici històric al centre de San Francisco. La seva compra de l'edifici va cridar una gran atenció, per causa de les activitats de l'empresa. Durant els anys Kink.com l'havia restaurat, i el va 2018 va vendre San Francisco Armory per $65 milions, quatre vegades de l'import de la seva compra 12 anys més abans.

## Vegeu també

* Kink
* BDSM
* Sadomasoquisme

## Referències

* ↑ "Un Negocio Disciplinado" por Jon Mooallem, The New York Times, 29 d'abril de 2007.
* ↑ Dineen, J. K. «SF Armory sells for $65 million - to be used for manufacturing and offices» (en anglès). sfchronicle.com, 08-02-2018. [Consulta: 28 juny 2021].

## Enllaços externs

* Kink.com (anglès)
# Tomáš Necid

Tomáš Necid (Praga, 13 d'agost de 1989) és un futbolista txec, exerceix com a davanter i actualment juga al Bursaspor.

## Internacional

Ha estat internacional amb la Selecció de futbol de la República Txeca, ha jugat 25 partits internacionals i ha marcat 7 gols.

## Clubs

| Club | País | Any |
| Slavia Praga | República Txeca | 2007 - 2008 |
| FK Baumit Jablonec | República Txeca | 2008 |
| Slavia Praga | República Txeca | 2008 - 2009 |
| PFC CSKA Moscou | Rússia | 2009 - 2013 |
| PAOK Salónica | Grècia | 2013 |
| Slavia Praga | República Txeca | 2014 |
| PEC Zwolle | Països Baixos | 2015 |
| Bursaspor | Turquia | 2016 - |

## Palmarès

Slavia Praga
* Gambrinus lliga: 2007-08, 2008-09
PFC CSKA Moscou
* Copa de Rússia: 2009, 2011
* Supercopa de Rússia: 2009

## Referències

* ↑ Tomáš Necid agreed with Bursaspor
* ↑ http://www.sports.ru/football/5596400.html
# Saló del Còmic i el Manga de Getxo

El Saló del Còmic i el Manga de Getxo (Getxoko Komiki Azoka o Getxoko Komiki eta Manga Azoka en euskera) és un esdeveniment del món del còmic celebrat anualment a Getxo (Euskadi) des del 2002. En les edicions de 2002, 2004, 2005 i 2006 es coneixia com a Saló del Còmic de Getxo (Saló de Còmic de Getxo segons el cartell del 2013), tot i que se celebrava una única convenció un cap de setmana, que englobava el còmic japonès (manga) juntament amb el d'altres països. Entre 2007 i 2011 es va conèixer com a Saló del Còmic i el Manga de Getxo. Des de l'edició de 2012 se separa en dos salons anuals, celebrats en caps de setmana consecutius, el primer pel còmic en general, i el segon només pel manga.

## Trajectòria

X (25 al 27 de novembre de 2011, plaça Estación de Las Arenas)
Es van celebrar exposicions dedicadaes a Jazz Bulles Blues: el cómic a ritmo de swing, El Balanzín i Víctor Santos. Aquest darrer va venir com a convidat, juntament amb Manuel Bartual, Luis Bustos, Manel Fontdevila, Albert Monteys, Nancy Peña, Mireia Pérez, Luis Royo i David Rubín, a més de tres guardonats amb el Premi Nacional del Còmic: Max, Paco Roca i Santiago Valenzuela. També es va homenatjar l'editor Josep María Berenguer i l'editorial bilbaïna Astiberri.

## Volum

| | I 2002 | II 2003 | III 2004 | IV 2005 | V 2006 | VI 2007 | VII 2008 | VIII 2009 | IX 2010 | X 2011 | XI 2012 | XII 2013 |
| Assistència | | | | | | | | | | | | |
| Expositors | | | | | | | | | | 80 | | |

## Referències

* 1 2 3 «Carteles en la página oficial del Salón». Arxivat de l'original el 2018-04-14. [Consulta: 13 abril 2018].
* 1 2 EP (16/11/2011). El mundo de la viñeta, en el Salón del Cómic, "El País".
* ↑ Anunciat pel novembre de 2013

## Enllaços externs

* Pàgina oficial de l'esdeveniment Arxivat 2018-04-13 a Wayback Machine.
# Ostritz

Ostritz (alt sòrab: Wostrowc) és un municipi alemany que pertany al districte de Görlitz, a l'estat de Saxònia. Està situat a la frontera amb Polònia, en el marge esquerre del Neisse, a 16 km al sud de Görlitz.

## Història

El 1230, el llogaret va ser concedit a la família Dohna pel rei de Bohèmia. El 1234, la reina consort Cunegunda de Suàvia va fundar una abadia cistercenca a l'Alta Lusàcia a l'assentament.
El 1319, va passar al Ducat de Jawor, el ducat més al sud-oest de la que aleshores era una fragmentada Polònia governada per la dinastia Piast.
Durant les Guerres Napoleòniques, el VIII cos d'exèrcit polonès del príncep Józef Poniatowski va lluitar a la zona el 1813, i a partir del 17 d'agost de 1813 el príncep Poniatowski es va quedar residint a la ciutat.
A causa dels canvis territorials després de la Segona Guerra Mundial, la seva estació de ferrocarril va quedar al poble polonès de Krzewina. Forma part de la línia de tren Görlitz-Zittau.

## Fills il·lustres

* Edmund Kretschmer (1830-1908, organista i compositor.

## Referències

* ↑ Vademecum historii Górnych Łużyc (en polonès), p. 50. ISBN 978-83-925200-4-7.
* ↑ Rieck, Gisela. Herzog Heinrich von Jauer herrscht über die östliche Oberlausitz (en alemany), 2014, p. 17.
* ↑ Vademecum historii Górnych Łużyc, p. 174.
* ↑ Zarkrzewski, Bogdan. Kapitan Aleksander Fredro na Śląsku i Łużycach (en polonès), 1974.
# Maria Margherita Grimani

Maria Margherita Grimani (fl. 1713-1718) fou una compositora italiana activa a Viena durant alguns anys. Es tenen molt poques dades sobre la seva vida, però se sap que entre les seves composicions hi ha la primera òpera composta per una dona que es va interpretar al teatre de la cort de Viena, i és possible que visqués a la cort durant diversos períodes entre 1713 i 1718. També és possible que fos canonessa (un tipus de monja agustina) de la cort vienesa, com Caterina Benedicta Grazianini, Maria de Raschenau i Camilla de Rossi.
Les obres conegudes de Grimani són una òpera (de fet un componimento dramatico o opus dramaticum), Pallade e Marte, per a dues veus, oboès, corda i baix continu, publicat a Bolonya el 5 d'abril de 1713 i representat per primera vegada al teatre imperial per a l'aniversari de l'emperador Carles VI, el 4 de novembre de 1713.
Se sap també que els seus oratoris es representaren al teatre imperial: La visitazione di Elisabetta, interpretat el 1713 i novament en 1718, i La decollazione di S Giovanni Battista, interpretat el 1715, amb llibrets d'autor desconegut. Tots dos celebren els èxits militars de Carles contra els «infidels».
Grimani pot haver estat relacionada amb la poderosa família Grimani, potser amb Pietro Grimani, que va negociar una aliança entre Carles VI i Venècia (república de la qual Pietro en fou dux anys després) contra els turcs, el mateix any que es va presentar a la cort el Pallade e Marte de Grimani. A més el mecenes de Georg Frideric Handel i llibretista de la seva Agrippina, Vincenzo Grimani, era virrei de Nàpols en aquella època. Malgrat tot, la relació exacta de Maria amb la família Grimani no està clara.
Totes les obres de Grimani fan servir conjunts de petites dimensions: dos cantants, un parell d'instruments obbligati i baix continu, incloent-hi violoncel i tiorba, en la plena tradició del barroc.

## Referències

* 1 2 Klein, Rudolf. «Maria Margherita Grimani». A: [The New Grove Dictionary of Music and Musicians Grove Music Online. Oxford Music Online] (en anglès). Oxford University Press.
* 1 2 Cusick, Suzanne. «Maria Margherita Grimani». A: The Norton/Grove Dictionary of Women Composers (en anglès). Nova York i Londres: Norton and Company, 1995. ISBN 978-0-393-03487-5.
* ↑ Academy of Ancient Music. «Maria Grimani - Sinfonia to Pallade e Marte», 07-03-2019. [Consulta: 7 març 2019].
* ↑ Jackson, Barbara Garvey. «Maria Margherita Grimani». A: New Historical Anthology of Music by Women. Bloomington: Indiana University Press, 2004. ISBN 978-0-253-21683-0.
# Torre Massorrà

Torre Massorrà és una obra de Sant Andreu de Llavaneres (Maresme) protegida com a Bé Cultural d'Interès Local.

## Descripció

Casa d'estil neoclàssic de planta quadrada amb coberta a dues vessants i cossos laterals amb terrassa amb coberta plana. Consta de planta baix i una planta pis, amb una planta superior a la part central. Es troba emplaçada en una parcel·la rectangular i envoltada d'uns jardins.
(Text procedent del POUM)

## Reclamació de la finca

L'any 2022 l'Ajuntament de Sant Andreu de Llavaneres anuncià que iniciava la reclamació de la finca perquè considerava que n'era propietari legítim. La torre havia de ser una escola pública el 1936, i l'11 d'agost d'aquell any, pocs dies després que esclatés la Guerra Civil espanyola, Ricard Martí Martí "va fer una donació pura, perfecta i irrevocable" de la seva finca per tal que el poble hi pogués tenir una escola, segons constava a un document davant de notari. En la donació hi constava la torre, la casa dels masovers, les cotxeres, i les terres, i a més, es comprometia a pagar-ne les reformes. Però quatre anys després, el 19 d'octubre del 1940, faria una segona donació, i canviaria el destinatari per fer-ho a l'exèrcit franquista. Des de llavors, i a excepció d'uns dies del 1942, quan hi van anar a passar les colònies uns infants de Madrid, fou utilitzada com a casa d'estiueig dels militars, en concret la casa d'estiueig de l'inspector general de l'exèrcit.

## Referències

* 1 2 «Torre Massorrà». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 19 agost 2021].
* ↑ Marimon Molas, Sílvia «Les dues donacions d'una torre de Sant Andreu de Llavaneres: d'escola a casa d'estiueig d'un jerarca de l'exèrcit». Diari Ara, 28-09-2022 [Consulta: 29 setembre 2022].
# Kateřina Nash

Kateřina Nash (nascuda com Kateřina Hanušová, Prachatice, 9 de desembre de 1977) és una esportista txeca que competeix en ciclisme en les modalitats de ciclisme de muntanya (camp a través) i ciclocròs.
Va guanyar tres medalles al Campionat Mundial de Ciclisme de Muntanya, entre els anys 2010 i 2016, i dues medalles al Campionat Europeu de Ciclisme de Muntanya, en els anys 2007 i 2013.
En ciclocròs va obtenir dues medalles de bronze al Campionat Mundial de Ciclocròs, als anys 2011 i 2017.
També ha competit en esquí de fons arribant a participar en dues edicions dels Jocs Olímpics d'Hivern.

## Palmarès en ciclocròs

* 2009-2010
** Campiona de Txèquia en ciclocròs
* 2010-2011
** Campiona de Txèquia en ciclocròs
* 2014-2015
** Campiona de Txèquia en ciclocròs

## Palmarès en ciclisme de muntanya

* 2001
** Campiona de Txèquia en Camp a través
* 2007
** Campiona de Txèquia en Camp a través
* 2010
** Campiona de Txèquia en Camp a través
* 2017
** Campiona de Txèquia en Camp a través

## Referències

* ↑ «Kateřina Nash» Arxivat 2012-11-10 a Wayback Machine. en Sports-reference.com (SR/Olympic Sports) (anglès)
* ↑ «Kateřina Nash» en The-sports.org (anglès)
* ↑ «Kateřina Nash» en The-sports.org (anglès)

## Enllaços externs

* Women's 4 × 5 km cross-country relay Olympic results: 1976–2002 Arxivat 2008-02-08 a Wayback Machine. (italià)
* Katerina Nash cyclocross photo ebook
* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Tomáš Salinger

Tomáš Salinger (16 de març de 1938 - 31 de gener de 2020) fou un atleta txec, especialista en curses de mig fons, que va competir sota bandera txecoslovaca durant les dècades de 1950 i 1960.
En el seu palmarès destaca una medalla de bronze en els 1.500 metres del Campionat d'Europa d'atletisme de 1958 i una d'or a les Universíades de 1961. També guanyà sis campionats nacionals, tres dels 1.500 metres (1961 a 1963), dos dels 4x400 (1959 i 1960) i un dels 800 metres (1959).

## Millors marques

* 1.500 metres. 3' 42.2 " (1962)

## Referències

* ↑ «Zemřel Tomáš Salinger - Atletika». [Consulta: 7 gener 2022].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 2020-10-26. [Consulta: 1r juliol 2020].
* ↑ «World Student Games (Universiade - Men)». [Consulta: 7 gener 2022].
* ↑ «Atletika, běhy - Tomáš Salinger», 20-01-2010. Arxivat de l'original el 2010-01-20. [Consulta: 7 gener 2022].
* ↑ Fitxa a trackfield.brinkster.net
# Quint Ati Var

Quint Ati Var (en llatí: Quintus Attius Varus) va ser un magistrat romà. Formava part de la gens Àtia i portava el cognomen de Var.
Va ser comandant de la cavalleria a les ordes de Gai Fabi un dels llegats de Juli Cèsar a la Gàl·lia, i va ser elogiat com a home "singularis et animi et prudentiae". Probablement és el mateix Quint Var que va dirigir la cavalleria a les ordes de Domici Calví, un dels generals de Cèsar a Grècia en la lluita contra Gneu Pompeu Magne.
Es pensa que va estudiar filosofia epicúria junt a Virgili, amb el mestre Siró, mencionat per Ciceró, però també podria ser el filòsof amic de Cèsar esmentat per Quintilià amb el nom de L. Varus.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1230.
# Cliff Griffith

Cliff Griffith fou un pilot estatunidenc de curses automobilístiques nascut el 6 de febrer del 1916 a Nineveh, Indiana.
Griffith va córrer a la Champ Car a les temporades 1950-1952, 1956 i 1961 incloent-hi la cursa de les 500 milles d'Indianapolis de tots aquests anys.
Cliff Griffith va morir el 23 de gener del 1996 a Rochester, Indiana.

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. líder | Retirat |
| 1951 | 23 | 18 | 133.839 | 13 | 28 | 30 | 0 | Eix |
| 1952 | 22 | 9 | 136.617 | 6 | 9 | 200 | 0 | Va acabar |
| 1956 | 27 | 30 | 141.471 | 24 | 10 | 199 | 0 | A 1 volta |
| 1961 | 26 | 30 | 145.038 | 19 | 24 | 55 | 0 | Pistó |
| Totals | Totals | Totals | Totals | Totals | Totals | 484 | 0 | |
| Curses | 4 |
| Poles | 0 |
| Voltes líder | 0 |
| Victòries | 0 |
| Top 5 | 0 |
| Top 10 | 2 |
| Retirades | 2 |

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitats pel campionat de la F1.
Cliff Griffith va participar en 3 curses de F1, debutant al Gran Premi d'Indianapolis 500 del 1951.

### Palmarès a la F1

* Participacions: 3
* Poles: 0
* Voltes Ràpides: 0
* Victòries: 0
* Pòdiums: 0
* Punts vàlids per la F1: 0
# Klátova Nová Ves

Klátova Nová Ves és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1293.